אידריס אלבה

אידריסה אקונה "אידריס" אלבה (באנגלית: Idrissa Akuna "Idris" Elba; נולד ב-6 בספטמבר 1972) הוא שחקן קולנוע, תיאטרון, טלוויזיה, מוזיקאי ובמאי קולנוע אנגלי, זוכה פרס גלובוס הזהב על תפקידו בסדרה "לות'ר". התפרסם בתפקידו בתור סטרינגר בל בסדרה "הסמויה". נולד בתור ילד יחיד בשם אידריסה אקונה אלבה ברובע ניוהאם שבלונדון. נולד לאם גאנאית ולאב מסיירה לאון. בנערותו הקים חברת די ג'יי ותיקלט במספר מסיבות. הוא קיצר את שמו לאידריס כאשר למד למשחק בקאניג טאון. בגיל 16 נשר מבית הספר וניסה להתקבל ללימודי משחק בתיאטרון נוער מוזיקלי. בגיל 19 החל לתקלט במועדוני לילה באופן מקצועי בשם ביג דריס. בנוסף לעבודתו, נבחן לתפקידי טלוויזיה. התגלה לראשונה לקהל הבריטי בשנת 1998 במיני סדרת האימה הבדיונית "אולטרה ויולט", שם שיחק לצידו של ג'ק דוונפורט. התפרסם לראשונה לעיניי קהל הוליוודי בסדרת הדרמה "הסמויה" וקיבל פידבקים על הופעותיו הכריזמטיות בתור ברון הסמים סטרינגר בל. ב-2005 זכה להערכה רבה על הופעתו בדרמת הטלוויזיה ההיסטורית "לפעמים באפריל" אודות רצח העם ברואנדה בתור מפקד בצבא הרואנדי. ב-2009 שיחק בסדרה הקומית המצליחה "המשרד" בתפקיד צ'ארלס מינר הבוס של המנהל האזורי מייקל סקוט (סטיב קארל). זכה בפרס גלובוס הזהב והיה מועמד לפרס אמי על תפקידו בתור הבלש ג'ון לות'ר בסדרת הפשע לות'ר. היה מועמד לפרס אמי גם בקטגוריית הופעת האורח הטובה ביותר על הופעתו בסדרת הדרמה "מזל סרטן", בה שיחק בתפקיד לארי איתו מנהלת רומן גיבורת הסדרה חולת הסרטן קתי ג'יימיסון (לורה ליני). בשנת 2020 זכה בפרס מיוחד במסגרת פרס באפט"א לטלוויזיה. באוגוסט נודע כי אלבה עתיד לככב במותחן ריגול שיופק עבור חברת אפל. בשנת 2005 שיחק בתפקיד ראשי קולנועי ראשון בדרמה המוזיקלית "הגוספל". בשנת 2007 עשה את הפריצה ההוליוודית שלו עם הופעות לצידה של זוכת האוסקר הילרי סוונק בסרט האימה "עשר המכות" ובדרמה של טיילר פרי "הילדות הקטנות של אבא" בתור המכונאי מונטי ג'יימס המנהל מאבק משפטי על שלוש בנותיו מול אשתו לשעבר. בהמשך השנה שיחק בדרמה הקומית "חג שכזה" בכיכובו של כריס בראון. שיחק גם בתפקיד משנה בתור הגנרל סטון במותחן האימה "28 שבועות אחרי" ובתפקיד קטן בסרטו של רידלי סקוט "אמריקן גנגסטר". בשנת 2008 הופיע בסרט הפשע של גאי ריצ'י "רוקנרולה" בתור מאמבלס השותף של הגנגסטר אחד שתיים (ג'רארד באטלר), ושיחק בסרט הדרמה "חוזה אינטימי" שביימה וכתבה ג'יידה פינקט סמית'. ב-2009 שיחק אלבה בדרמה "אובססיבית" בהפקתה של ביונסה בתור בנקאי ההשקעות דרק צ'ארלס המחוזר על ידי העובדת החדשה בחברה ליסה שרידן (אלי לרטר). שיחק בנוסף גם במותחן האימה של דייוויד ס. גוייר ומייקל ביי "התאום". בשנת 2010 הופיע בסרט הפשע "טייקרס" בתפקיד ראש צוות הגנבים גורדון קוזייר ובסרט הפעולה "הלוזרים" בתור חייל יחידת העילית ויליאם ראוק. ב-2011 התחיל לגלם את תפקיד האל הנורדי היימדל במסגרת היקום הקולנועי של מארוול. לאחר תפקידו הראשון, בסרט "תור", ספג גינויים מצד גופי ימין בארצות הברית, שטענו שבשל צבע עורו של אלבה הוא אינו יכול לגלם דמות נורדית לבנה. הפעילים האשימו אף את חברת ההפקה אולפני מארוול שהיא מקדמת רב-תרבותיות על חשבון המיתולוגיה הנורדית. בשנת 2015 השתתף כשחקן ראשי בסרט בהפקת חברת נטפליקס ששמו חיות ללא לאום. הסרט מתאר את המציאות הכאותית ששוררת ביבשת אפריקה על ידי בניית עלילה במדינה אלמונית (עם מציאות שמתאימה לחלק גדול ממדינות היבשת) שבה מתחוללת מלחמת אזרחים הכוללת צבא מושחת ואכזרי שנגדו נלחם מפקד גדוד מורדים (אלבה) שמבצע פשעי מלחמה מחרידים ולבסוף מורד אף במנהיג ארגונו. בשנת 2016 שיחק בסרט המדע הבדיוני "סטארטרק: אל האינסוף" לצד כריס פיין, זאכרי קווינטו וזואי סלדנה, זהו הסרט ה-13 במספר בסדרת סרטי "מסע בין כוכבים" ומשמש כהמשכו הישיר של הסרט "האויב בתוכנו - סטארטרק" משנת 2013. באותה שנה דיבב בגרסה המחודשת של "ספר הג'ונגל" מבית היוצר של אולפני וולט דיסני את קולו של שירחאן. בשנת 2017 שיחק בדרמה של אהרן סורקין "המשחק הגדול", לצד ג'סיקה צ'סטיין וקווין קוסטנר, בתפקיד צ'רלי, עורך הדין של מולי. באותה שנה יצא לאקרנים סרט האקשן "תור: ראגנארוק" בכיכובו, הסרט השלישי בסדרת סרטי "תור". את הסרט ביים טאיקה וואטיטי והפיק קווין פייגי. בשנת 2019 שיחק את הנבל בריקסטון לור בסרט מהיר ועצבני: הובס ושואו. בשנת 2021 כיכב בסרט יחידת המתאבדים . בשנת 2022 דיבב את נאקלס הקיפודן בסרט סוניק - הסרט 2, לצידם של ג'ים קארי (ד"ר רובוטניק), בן שוורץ (סוניק) וקולין אושונסי (טיילס). אלבה מעביר את זמנו בין בתיו בלונדון ואטלנטה עם בתו שנולדה לו מגרושתו קים אלבה. מדיה וקבצים בנושא אידריס אלבה בוויקישיתוף אתר האינטרנט הרשמי של אידריס אלבה רותה קופפר, אפליה מתקנת נוסח הוליווד: השחקן אידריס אלבה כובש את המסך, באתר הארץ, 15 במרץ 2011 שירית גל, אידריס אלבה: 'בזכות ספיידרמן נהייתי שחקן', באתר ynet, 31 ביולי 2013 שירית גל, "אף אחד לא באמת ראוי לגלם את מנדלה", באתר ynet, 16 בדצמבר 2013 שירית גל, "לא צריך את ג'יימס בונד, והוא לא צריך אותי", באתר ynet, 25 בדצמבר 2015 טום למונט, גרדיאן, אידריס אלבה: "נעזרתי במשחק כדי לגרש את השדים שלי", באתר הארץ, 3 באוגוסט 2021 אידריס אלבה, באתר אנציקלופדיה בריטניקה (באנגלית) אידריס אלבה, ברשת החברתית פייסבוק אידריס אלבה, ברשת החברתית אקס (טוויטר) אידריס אלבה, ברשת החברתית אינסטגרם אידריס אלבה, ברשת החברתית טיקטוק אידריס אלבה, סרטונים בערוץ היוטיוב אידריס אלבה, ברשת החברתית Goodreads אידריס אלבה, במסד הנתונים הקולנועיים IMDb (באנגלית) אידריס אלבה, באתר "אידיבי", מאגר הידע העברי לקולנוע ישראלי ועולמי אידריס אלבה, באתר AllMovie (באנגלית) אידריס אלבה, באתר Rotten Tomatoes (באנגלית) אידריס אלבה, באתר Box Office Mojo (באנגלית) אידריס אלבה, באתר Metacritic (באנגלית) אידריס אלבה, במסד הנתונים הקולנועיים KinoPoisk (ברוסית) אידריס אלבה, באתר אפל מיוזיק (באנגלית) אידריס אלבה, באתר ספוטיפיי אידריס אלבה, באתר סאונדקלאוד (באנגלית) אידריס אלבה, באתר Last.fm (באנגלית) אידריס אלבה, באתר AllMusic (באנגלית) אידריס אלבה, באתר MusicBrainz (באנגלית) אידריס אלבה, באתר דיזר אידריס אלבה, באתר Discogs (באנגלית) אידריס אלבה, באתר Songkick (באנגלית) אידריס אלבה, באתר Genius אידריס אלבה, באתר SecondHandSongs אידריס אלבה, באתר בילבורד (באנגלית) Idris Elba to Star in Simon Kinberg-Produced Spy Thriller for Apple, The Hollywood Reporter (באנגלית)